OpenLLM-France/wikimedia huggingface dataset:
# Va merc’h Janned

| ◄ An durzunell | Va merc’h Janned | Tina goant ► |
* Va merc’h Janned, mar timezit,
* Klaskit eur gwall-zen, mar kirit.
* II
* Evidon-me ’m eus bet unan
* Leiz va c’halon ’m eus anezan.
* III
* Pa ’z oun aet d’her c’has da gousket
* ’M eus her c’hollet el ludueg.
* IV
* Me ’m eus kemeret ar bal-dan
* Da glask dillo va den bihan.
* V
* P’em eus e laket er gwele,
* Er plouz her c’hollis adarre.
* VI
* Ha me ha mont da glask eur forc’h
* Da deurel ar plouz er c’hraou moc’h.
* VII
* Pa oan o vont war an treujou
* ’M eus diaozet e gosteziou,
* VIII
* Me eus kroget e penn e fri
* Hag hen taolet ’n tu all d’an ti.
* IX
* Ha deut ar big en eur gana
* Da gonta e pe stad e oa.
* X
* Edo ’r golvan ouz her chokat,
* Ar penn-glaou ouz her pigosat.
* XI
* Me yeas da glask eur vaz kelvez
* Da skei war an evned gouez.
* XII
* Tapet va den em zavancher,
* Me deuas prim gantan d’ar ger.
* XIII
* Eur votez ’m eus karget a foenn
* Ha laket enni va zamm den…
* XIV
* Laket ar votez ’korn an tan
* Aze vo kaer d’am den bihan.
* XV
* An tan en deus kroget er foenn
* Hag e rostet raz troad ha penn.
* XVI
* ’M eus hen paket war an oaled
* Va zargaz en deus hen debret.
* XVII
* Breman setu me intanvez
* Prest adarre d’ober al lez !
Bleiz Kamorz, Dihunamb.
# Va unan

| ◄ D’he ene | Va unan | D’ann dud heb kredenn ► |
* Derveziou kaer ann anv, evel gwech’all adarre,
* A laka levenez er galoun, er meziou,
* Ha koulskoude, siouaz ! me ranko, da bep beure,
* Ato skuilla daelou.
* Rag n’he gwelinn ket mui, prim ha gae vel eul labous,
* O vont e-kreiz ann heol, a-dreuz ar ieot tener ;
* E kornik ar vered eo kousket brema, didrouz,
* Va mignounez ken ker !
* Ne c’hallinn mui brema tanva plijadur ebet,
* Kaloun ha daoulagad zo maro vid ann douar ;
* Mont a rann d’ar vered, evel eunn den dilezet,
* Da guzat va glac’har.
* Ia, mont a rann aliez war he bez da zaoulina,
* Abalamour n’eus ket enn dro d’in eur mignoun
* Hag a deufe, dre druez, eur mare da vihana,
* Da frealzi va c’haloun.
* Rat e sonjer, siouaz ! pa vezer el levenez,
* E gwall-eur ann dud all, enn ho foaniou skrijuz ;
* Mignouned, koulskoude ra vezo c’houek-holl ho puez,
* Ra vezoc’h euruz.
# Va zi bihan

| ◄ Gavrig an hanv | Va zi bihan | Alc’houez an eurusted ► |
* I
* A bep tu, em eus redet,
* da glask an eurusted,
* da glask labour, da c’hounit va bara
* Met d’ar gêr pa zistroan,
* En c’halon e tanvan ar blijadur,
* al levenez vrasa.
* Pa deu ’n avel da c’houeza,
* ar mor da eonenna,
* Pa ziroll an holl drougou er goanv,
* O ! nag eo dudius,
* chom er goudor, kaer, eurus,
* Em zi bihan ker karantezus.
* -: Diskan :-
* O ! me da gar, ti va zadou
* Muioc’h eged an holl denzoriou
* Karget laouen a sklerijenn
* Ti Koz, te zo ’vel eur baradoz.
* II
* Ro digemer d’ar bugel
* dizroet d’e gavel,
* ro d’in nerz, deus da floura va c’halon !
* Me wel aze, dem-guzet,
* Va c’hadorig vourret
* he divrec’h astennet warzu ennon.
* An horolaj o seni
* a sko ’vel kaniri
* hag a laka va gwad holl da virvi.
* O ! va zi benniget
* da vousc’hoarzou entanet
* a laka da dridal va spered.
Paotr Tréouré.
# Va dousig koant

Oberennoù damheñvel pe handelvoù all zo ivez, gwelout Ma dousig koant.
| ◄ Ar werzid arc’hant | Va dousig koant | Helena ► |
* Hen. — Va dousig koant, o ya, dra zur (2 wech)
* C’houi rafe d’in kalz plijadur,
* Dam da ram da la da,
* Ma c’hellfen ho tarempredi
* Dam da ram da la di.
* Red e vo d’eomp-ni, va mestrez (2 w.)
* Mont d’ar pardoniou alïes,
* Dam da ram da la da,
* Evit gellout ’n em zidui,
* Dam da ram da la di.
* Hi. — N’eo ket red mont d’ar pardoniou (2 w.)
* ’Vit kaout eleiz a ebatou.
* Dam da ram da la da,
* Gwell eo ganen teufec’h d’am zi
* Dam da ram da la di.
* Hen. — Ma na dafe den d’ar pardoniou (2 w.)
* Chomfe ar per, an avalou,
* Dam da ram da la da,
* Ne vefent gwerzet da hini
* Dam da ram da la di.
* Hi. — M’ho trugareka, servicher, (2 w.)
* ’Meus defot avalou, na per,
* Dam da ram da la da,
* M’ho peus arc’hant, mirit int-i,
* Dam da ram da la di.
* Hen. — Livirit d’in ta, va mestrez, (2 w.)
* C’houi ’gemerfe priedelez ?
* Dam da ram da la da,
* Ha c’houi ’gavfe aes dimezi
* Dam da ram da la di.
* Hi. — Dimezi a zo trubuilhus (2 w.)
* Eur plac’h yaouank ’zo ebatus.
* Dam da ram da la da,
* Eun den yaouank ’zo dizoursi,
* Dam da ram da la di.
* Hen. — Ma chomfe an holl tud yaouank (2 w.)
* Ar bed a vefe kalz re frank
* Dam da ram da la da,
* Red mat eo d’an dud dimezi
* Dam da ram da la di.
* Hi. — Nag a bed hini ’vez gwelet (2 w.)
* Er briedelez enkrezet
* Dam da ram da la da,
* Ha ganto gwall verr ar peuri
* Dam da ram da la di.
* Hen. — Ken’vo va mestrez, a laran, (2 w.)
* Houman eo va c’homz divezan,
* Dam da ram da la da,
* Birviken n’en em welimp mui
* Dam da ram da la di.
* Hi. — Deuit, gounezet oun, m’hen tou, (2 w.)
* Va dousig koant, gant ho komzou,
* Dam da ram da la da,
* Ma ’z aimp hon daou da zimezi
* Dam da ram da la di.
* Dastumet gant F. M. e Scrignac.
# Va gwezenn dero

| ◄ Arabad en em fazia | Va gwezenn dero | Ar c’horriganed ► |
* Ebarz e liorz, e-kichennik va lojenn
* Gwelet hoc’h euz eur wezenn gaer dero ?
* Enn he disheol, va mamm ger, war he barlenn,
* He deuz desket d’in komz e iez va bro ;
* Karet a reann klevet a-dreuz ho skourrou
* Eunn avel iac’h o voudal d’ar pardaez,
* Hag o kana, kuzet e-touez he deliou,
* Epad ann deiz laboused a bep mouez.
* Gwezenn dero, da zisheol ec’h euz ivez,
* Enn ho c’hozni, roet d’am mamm ha d’am zad,
* Da bep eured e veze d’ann dud-nevez,
* Atlo savet ann daol e-c’harz da droad ;
* Nag a bed neiz n’ec’h euz-te ket bet kuzet,
* Enn amzer gaer, ouz ar vugaligou !
* Al laboused n’ho deuz ket das tilezet,
* Ha meulet oud enn ho c’hanaouennou.
* Goude beza treuzet ken aliez ar mor
* Oann kastizet, eunn deiz, o redet bro ;
* Kavet em euz ar iec’hed e-tal va dor
* Hag a-zindan va gwezenn gaer dero ;
* Ma tle koueza va gwezenn, gand he c’hozni,
* Araok ma ’z inn da gousket d’ar vered,
* Er gwella koat me fell e ve great enn-hi
* Peder blankenn vid ober eunn arched.
# Gwestl eur c’hloarek

* Va spered ne oa ket c’hoaz
* Diluiet euz he liammou,
* Ha koulskoude va genou
* A lavare sin ar groaz.
* Sin ar groaz pa lavarenn
* E brezonek e komzenn :
* Dre’r brezonek evelse
* Ec’h anaviz va Doue.
* Ha setu perak breman
* Netra er bed ne garann,
* Netra mui evit Doue
* Hag ar brezonek goude.
* Kent en devezo troc’het
* Ar marv neuden va deisiou,
* ’Vit n’am bezo ehanet
* Da garout feiz hon tadou.
* Ho feiz keit ha m’he c’havinn,
* Ho iez koz ivez a rinn.
* ’Vit ho derc’hel enn hon touez
* E westlann va holl vuhez.
* Ha pa zeui dorn ann Ankou
* Da sklasa va muzellou,
* Pa n’hellinn pelloc’h prezek,
* Me zonjo e brezonek.
* Va zonjezon a vezo
* Eur beden evit va bro :
* Ma vezo enn hi noz-deiz
* Ar brezonek hag ar Feiz.
* Barz ar Blaonez
# Gwin ar C’hallaoued ha Koroll ar C’hleze

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Gwin ar C’hallaoued ha korol ar c’hleze (1846)
* Gwin ar C’hallaoued ha korol ar c’hleze (1867)
* Gwin ar C’hallaoued ha korol ar c’hleze (1883)
# Gwir Vretoned

| ◄ Salud, Breiziz ! | Gwir Vretoned | An Alarc’h tremor ► |
Diskan : War dôn « Sezis Gwengamp » pe « Sao, Breiz-Izel » Kan : War eun tôn nevez.
| Da gana ’ bouez penn Breiz da virviken ! Breiz da virviken ! | $\left.{\begin{matrix}\\\\\end{matrix}}\right\$ | bis. |
Paotr Tréouré.
# Gwestell an Nedeleg

| ◄ Ar Bleo koz | Gwestell an Nedeleg | An Distro d’ar vro ► |
* Er Menez eman ar c’hiz
* Da derri gwestell gwiniz
* ’Tre mignoned ha kerent
* Da nozvez gouel ar Pellgent.
* N’eo ket en ostaliri
* E vez neuze ar c’hoari,
* Met ouz taoliou an ti-forn,
* ’Tro e dan hag e pep korn.
* War bankou ar gweleou kloz
* ’Vez azezet kalz tud koz :
* Deut int da brena gwestell
* ’Rento laouen pep bugel.
* Ganto ’vo goueliet er gêr
* Ginivelez hor Zalver ;
* Den n’he c’hredfe peurlidet
* Ma n’en defe kouign tanvet.
* ’Toull ar forn ar re yaouank
* A dor gwestell stank ha stank :
* An hini ’deus ar bizenn
* A bê hervez al lezenn.
* Ar paotr ampart ne vank ket
* Da fazïa ar merc’hed :
* ’Vel-se ’vez taoliou digouez
* ’Lak da c’hoarzin alïes.
* Direbech ’kavan an dra ;
* Se eo o joa da veva.
* Hetomp ’chomfe buhezeg
* ’N hor bro gwestell Nedeleg.
# Gwir vignon ar vugaligou

| ◄ O pebes tan a gers hirie | Gwir vignon ar vugaligou | Kent ho kuitat, Jezus hon Otrou ► |
Diskan. Gwir vignon ar vugaligou, Jezus, o Fastor karantezus, Gwir vignon ar vugaligou, D’ac’h e kanimp hon c’hantikou.
1. Gwejal dre vro ar Galile, Pa vije Mab Dou-e o tremen, Euz a bep tu ar vugale A zirede d’hen diarben.
2. Ar re ioust deue ’n eur dridal War vrec’h o zad pe brec’h o mam ger, Ar c’hoar henan awejou-al A rene he breurik tener.
3. Beteg an tad-koz, e kanvou, Hag o krenan dindan bec’h an oad, A boanie dre ar meneiou Digas ive e emzivad.
4. Eun de, eme an Aviel, E oa erru ken stank ar vanden Ken n’helle ken ar Mest tec’hel, Na bale gant e ziskibien.
5. An diskibien baour na oarent Pegen mad a oa Kalon Jezus, Hag en eur grozal e klaskent Rannan ar vandenik joaüs.
6. Mes Jezus a zavas e vouez Hag a laras en eur vousc’hoarzin : « Lezet ar vugaligou gez « D’enem dizerri en dro d’in !
7. « O ele e lein an Envou « A zo dirag ma Zad en e c’hloar, « Ha me, e deùn o ineou, « Wel ma fortret war an douar,
8. « D’ar re-man vo ar Baradoz, « Ha d’ar re a zo pur evelte ; « War ar skueriou-fal ma maloz, « Abalamour d’ar vugale ! »
9. Neuze hon Zalver a boke Gant karante d’ar re-vian gez, Hag en o ine a lake, Sklerijen, glander ha furnez.
10. Hag ar vam ’n eur hen briatat A lare d’hec’h elik beniget : « Breman benoz ar Pastor mad « Ganimp hon daou chomo bepret. »
E. O.
# Gwilhaouig Kalvez

Oberennoù damheñvel pe handelvoù all zo ivez, gwelout Gwillaouig Kalvez.
| ◄ Markiz Traonlavane | Gwilhaouig Kalvez | Erwan Gwilhou ► |
* Gwilhaouig Kalvez ’neus laret
* Mont da bardonan gant merc’hed,
* Mont da bardonan gant merc’hed.
TRADUCTION. — Guillaume Calvès a promis — D’aller pardonner avec des jeunes filles (bis).
Chanté par Maryvonne le Flem, Port-Blanc.
* Gwilhaouig Kalvez a Draou-ar-Waz,
* ’Vit unan na daou, ’ra ket a gaz,
* ’Vit unan na daou ne ra ket a gaz.
TRADUCTION. — Guillaume Calvès, de Traou-ar-Waz, — Pour un ou deux ne fait cas (bis).
Chanté par Maryvonne Bouillonnec, Tréguier.
# Ann tiègez mad

| ◄ Sonic cuzullo da dimi | Ann tiègez mad | Ar pried ’vel n’eus ket ► |
Bars ar gêric, traon ar mene,
 Laverdura dondenno !
Ema ma douz, ma c’harante,
Laverduron, diron don don, la verdura dondenno !
 Me ielo d’hi gwelet fete,
Met ma c’halonic a vancfe.
 — Demad d’ac’h-c’hui, minorès kez,
Setu me deut d’ober al lez ;
 D’ober al lez ha d’ho coulenn
Da veza war-n-on gwir berc’henn.
 — Petra a rafac’h ganin-me,
Ha me n’am eus ket a leve ?
 N’am eus na ti, nevez na coz,
Na goûd pelec’h monet en noz.
 — N’ê ket balamour d’al leve
A teuan d’ho cuelet bemde ;
 Met abalamour ma ’z oc’h coant,
Ha ma plijet d’am zantimant.
 Gwelloc’h eo carante ’tre daou,
’Wit na eo mado leiz ar c’hraou.
 Gwell eo carante, leiz ann dorn, ’Wit na eo mado leiz ar forn.
 Mado a deu, mado hec’h a,
Carante nepred na guita.
 Me n’estiman man eun oac’h tiec,
Mar na sav kent ewit he wreg ;
 Sevel diou, ter heur, ’rog ann de
Lezel he wreg en he guele ;
Lezel he vroeg en he guele,
Ken ’ve ann heaul en bec ar gwez :
 Ha mar n’ ve poent zevel neuze,
Ken ’vo ar iod war ann trebe.
 N’estiman mann eun tiégès, Mar n’ ve en-han daouzec buc’h-lès;
 Mar n’ ve en-han daouzec buc’h-lès,
Matès vihan d’ho c’hass e-mès ;
 Matès vlhan d’ho c’hass e-mès,
Ha d’ober caoulet gant al lès ;
 Eur paotric saoud, coant, dilicad,
Da zicour cass ha da gerc’had ;
 Ann oac’h oc’h eva boutaillad,
Ar wreg er gêr, ’c’h ober cher-vad;
 Ar wreg er gêr, ’c’h ober cher-vad,
Setu eno ’n tiegès mad.
Canet gant Marivon ar Maillot, deuz Plouguiel. — 25 décembre 1868.
# Annaic Ar Fichant

Oberennoù damheñvel pe handelvoù all zo ivez, gwelout Annaig ar Fichant.
| ◄ Cloarec Montroules | Annaic Ar Fichant | Fantic Bourdel ► |
Selaouet hac e clevfet, hac e clevfet canan,  ha breman,
Eur zônic coant a newez gompozet er bloaz-man,  ha du-man ;
’Zo grêt da zaou den iaouanc euz a barrouz Moélou,  hac ho daou ;
Dezir braz ’zo ’n ho c’halon da veza priejou,  hac ho daou.
— Bonjour d’ec’h, Anna ’r Fichant, bonjour d’ec’h a lâran,  ha breman :
Pe-lec’h ’man ho tad Juluan, pa n’hen guelan o toman,  ha breman ?
— ’Man duze ’n parc al liorz, nac o voustellad ed,  me a gred ;
Et-hu d’am goull digant-han, n’ viot ket refuset,  me a gred.
— Bonjour, Juluan ’r Fichant, bonjour d’ec’h a laran,  ha breman :
Conje d’ho merc’h da zimi diganac’h c’houlennan,  ha breman.
— Ma merc’h n’ vo ket dimezet, arôc eur bloaz pe daou,  ah ! iaou !
Iaouankic mad ho cafan d’ zevel tiegezou,  hac ho taou.
Abars eur pennad goude, ar plac’h ’zo chommet clanv,  han ! han!
Mont ’ra he zad Juluan da gaout ar goazic man,  ha breman.
— Bonjour d’ec’h Ervoan Riou, bonjour d’ec’h a lâran,  ha breman ;
Baoue diweza m’ ho cuelis, ma merc’h ’zo chommet clanv,  — han ! han !
— Pa oan bet euz hi goulen, d’in-me n’ hi rojac’h ket,  me a gred :
Nac it-hu breman en dro, hac eun all ’ta clasket,  mar caret.
— Bonjour, ma merc’h Annaïc, setu d’imp calonad,  ma merc’h vad,
Goude bet en sant Moëlou gant Ervoan o couscad,  ma merc’h vad !
# Ann ter groeg kabluz

Oberennoù damheñvel pe handelvoù all zo ivez, gwelout An teir gwreg kablus.
| ◄ Ann intanvez paour | Ann ter groeg kabluz | Mari Kelenn ► |
Ann ter groeg iaouank ingrat
A ia da Rom, a galon-vad,
D’ glask absolvenn digant ar Pab,
Da glask pardon euz ho fec’hat.
 Pa oant gant ann hent o vonet, Un den fur-braz ho deuz kavet ;
— Aotro, blamour d’ar Bassion,
Nin a c’houlenn ann aluzon ;
 Ni a c’houlenn ann aluzon, Rag just eo hon frovision. — — Dalet, groagez, peb ’ seiz gwennek,
D’ho sikour un tamm da vonet.
 Bars ar ger a Rom p’arrufet,
Peb ’bater wit-on a larfet,
Dirag aoter ’r Jakobined,
’Zo en tu-deo, pa antrefet. —
Er ger a Rom p’int arruet,
Bonjour ha joa ho deuz laret :
— Bonjour ha joa holl er ger-ma,
Ar Pab a Rom pelec’h ema ? —
 — Mar eo ’r Pab a Rom a glasket,
It d’ann iliz-vraz, hen kavfet ;
Ema ’laret he ofern-bred,
Dirag aoter ’r Jakobined ;
 Dirag aoter ’r Jakobined,
’Zo en tu-deo pa antrefet. —
En iliz vraz p’int arruet,
Dour-binniget ’deuz komerret ;
Dour-binniget deuz komerret,
Da dreid ar Pab int em strinket,
Hag he bardon deuz goulennet.
— Pez torfedou oc’h euz-c’hui gret ? —
— Me a zo bet ken dinatur
Ewit laza ma c’hrouadur,
Me ’m euz lazet ma inosant,
Hep ole ha hep badeziant ! —
— Ha me, siouas ! am euz lazet
Ar vamm pini deuz ma ganet,
Hag hi c’huzet ’n ur bern-deillo,
Lech n’euz bet belek war hi zro ! —
— ’Baoe ma ’z on deut war ar bed,
Meur ’govezion ara euz gret ;
Nemet re-faoz n’am euz me gret,
Aoun-braz am euz d’ veza daonet ! —
 Ann Tad-Santel a lavare
D’ann ter groeg iaouank, p’ho c’hlewe :
— Ter groeg iaouank, em gonfortet, P’ oc’h euz anzavet ho pec’het.
 Roët ’m euz pouar d’ann eskibienn
D’absolvi ann holl bec’herrienn ;
Hag evel-se, mar anzavet.
Gant pinijenn, zalwet ’vefet.
 Setu aze ’r wialenn-wenn
Ho rento ’n kambr ar binijenn… . . . . . . . . . . . . . . . . . . . . . . . . . . . . . . . . . . . . . . . . . .
 Hag a-benn tri bloavez goudé,
Sekretour ’r Pab ho bisite :
— Ter-groeg iaouank, mar oc’h c’hoas beo,
Deuit ama, m’ho absolvo. —
 Burzud ’beurz Doue arruet ! Ann ter groeg a oa beo bepred.
Ann aotro sekretour lare
Na d’ann ter groeg iaouank neuze :    — Ebars ar ger pa arrufet,
Dirag ho priejou ’taoulinfet ;
Dirag ho priejou ’taoulinfet,
Pardon digant-he ’c’houlenfet. —
Bars ar ger pa ’z int arruet,
Ho friejou n’ho anveent ket,
Dre ar boan ’r binijen galet
Ha dre forz hïr-hent ho doa gret :
 Nag ho bugale, kenneubeud,
Dre ann tri-chant lew ho doa gret ;
Ha pa ’z int bet em anvezet,
Ho c’halonou a zo rannet ;
 Hag ho c’houec’h ez int desedet,
Ha dann ef kerkent ez int et :
Et eo ar c’houec’h pried d’ann ef,
Ha graz d’imb da vonet iwe !
Kanet gant Mari-Job Kado. — 1846.
# Ann tiad bugale

| ◄ Ar re dimezet | Ann tiad bugale | Groeg ann néer stoup ► |
Me ’zo dimezet da unan,
 Spiritum sanctum
 Dominum nostrum !
 Me ’zo dimezet da unan  Na ê re vraz na re vihan.
 Pa lâran d’ei ober netra, ’Z ia kichen ann tan da domma.
 Deuz kichen ann tan d’he guele, Hac a lavar d’in mont ive.
 Ha me ’zo bet ken zod hac hi, O vont d’ar guele da vêt-hi.
 Pemp war ar banc a vugale, Ha pemp all ebars ar guele ;
 Ha pemp all ebars ar guele, Pez a ra dec a vugale ;
 Ha dec all ’zo êt gant Doue, Rafe ugent a vugale.
 Ann tad n’eo met ugent vloa c’hoaz,
Hac ar vamm n’eo met naontec vloaz,
# Annaig (Duhamel)

Oberennoù damheñvel pe handelvoù all zo ivez, gwelout Annaïc.
| ◄ Bal | Annaig | Son ar Yar ► |
* « Leret-hu d’in, Annaig, pelec’h ez oc’h-hu bet, pelec’h ez oc’h-hu bet ? »
* « Nag en ti ar gwiader, Wirlan ! hag o steui ma neud.»
TRADUCTION. — « Dites-moi, Annette, où avez-vous été — Où avez-vous été ? » — « Chez le tisserand — Wirlan ! — Et ourdir mon fil (ma trame). »
# Ann tour plom

Kenta welaz ann tan enn tour plom
E voe eur bugel oc’h ar vronn,
A lavaraz da Gemperiz :
« Ema ann tan enn hoc’h iliz,
» Ema ann tan enn daou goste,
» Siouaz e-kreiz ema ive. »
Kriz vije ’r galon na welche
Enn iliz Kemper neb vije,
O welet ar zent, ar zentezed
Deuet holl enn dro d’ar vered ;
N’en deuz manet hini enn-hi,
Nemet ar groaz, Doue out-hi,
Eunn tan skrijuz enn dro d’ezhi.
Kriz vije ’r galon na welche,
E porched Kemper neb vije
O welet ar Werc’hez Vari
O rankout dont er meaz he zi,
Kroaz ha baniel enn dro d’ezhi.
Kriz vije ’r galon na welche,
E porched Kemper neb vije,
0 welet eur beleg ha tregont
Hag hi holl oc’h en em respont,
Da c’hout p’hini ann desketa
A binche enn tour da genta ;
Person Kemper eo ann hardia,
Hen a bign enn tour da genta.
Person Kemper a lavare
Hag enn tour na dre ma pigne :
« Ann tour n’euz den ’vit mont enn-ha,
» Gant ’r plom bervet o tivera ;
» E leac’h ma kouez leski a ra.
» Ema ’an ærouant war bek ann tour, » Ema eno evel eur skoul,
» Ema hen ru evel ar gwad,
» Strinka ra tan he zaoulagad. »
Person Kemper a c’houlenne
Oc’h ann ærouant p’her konjure :
« — Petra glaskez war-dro va zi,
» Me ne d-ann war-dro da hini ? »
« — Da iliz a zo intrediet
» Gant eur plac’h fall ha daou gloarek,
» E kampr ann tour, noz Nedelek. »
Person Kemper a lavare
D’ann ærouant p’her konjure :
« — Ærouant, d’in-me leveret, » Petra lavar ar Brofeded ? »
« — Miret oc’h ar zonerien da zon,
» Digas e Kemper ar mision
» Prezeget gant ’nn eskop breton.
» Kenta lazo ann tan enn tour plom
» Vo bara segal ha leaz bronn,
» Leaz divronn eur verc’h triouec’h vla,
» N’oufet biken kaouet gwel tra. »
# Anna ar Gardien

Oberennoù damheñvel pe handelvoù all zo ivez, gwelout Anna Ar Gardien.
| ◄ Annaïg Lukaz | Anna ar Gardien | Kloarek Laoudour ► |
* Na chilaouet holl, na chilaouet.
* Eur werz a zo a newe savet Lon lon la !
* Eur werz a zo a newe savet.
TRADUCTION. — Ecoutez tous, écoutez — Une gwerz nouvellement composée — Lon lon la ! — Une gwerz nouvellement composée.
Eadem.
Chanté par Marie-Jeanne le Bail, Port-Blanc.
# Ar c’hi en dienn (Soniou Feiz ha Breiz)

Oberennoù damheñvel pe handelvoù all zo ivez, gwelout Ar c’hi en dienn.
| ◄ Ar mab | Ar c’hi en dienn | Ar goulenn-eured ► |
* Disul o tont eus an of’renn (2 wech)
* Sailh ar c’hi du, landigedon,
* Er pod dienn, lanliron.
* Arru ar mestr e kreiz an ti,
* Hag e c’houlenn, landigedon,
* P’lec’h man e gi, lanliron.
* Ar mestr a lar d’ar vesaerez :
* — Krog en e lost, landigedon,
* Tenn hen er mêz, lanliron.
* Krog en e lost ha lip e benn,
* Rak pec’hed eo, landigedon,
* Koll an dienn, lanliron.
* — Tavit, ar mestr, na ouelit ket
* Chas du a-walc’h, landigedon,
* A vo kavet, lanliron.
* Chas du a-walc’h a vo kavet,
* Met ken desket, landigedon,
* Ne vezo ket, lanliron.
Dastumet gand an A. H. GUILLERM.
# Ar c’hlanvour

| ◄ Bez soudard, o Breizad ! | Ar c’hlanvour | Trouz an eost ► |
* Ware wele a boan, staget gant ar c’hlenved,
* Ar c’hlanvour reuzeudik, kollet gantan ar spi,
* O welet dirakan pep den leun a yec’hed,
* Glac’haret e galon, a deu da hirvoudi…
* C’hoant an eus da zevel, da stourm eneb d’e zroug,
* Mes e zaoulagad dôn hag e ziouchod koac’het
* A ra dezan klevet en e greiz eur vouez moug :
* — O paourkez den, neuden da vue zo torret !
* — Red vo neuze mervel ! emezan, ’n eur ouela,
* Koulskoude me a glev an evned o kana,
* Hag an neve-amzer war ar maeziou o ren… !
* Hag ar c’hlanvour mantret, hadkouezet ’n e c’hourve
* A c’houll ouz e Grouer yec’hed vit e ine,
* Rag d’e gorf dinerzet bue na deuïo ken !
# Ar c’hi en dienn

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ar c’hi du, dastumet gant Herri Gwilherm, 1905
* Ar c’hi enn dien, dastumet gant Herri Gwilherm, 1905
* Ar c’hi du, dastumet gant Herri Gwilherm, 1906
* Ar c’hi en dienn, dastumet gant Herri Gwilherm, 1930
# Ar c’hi enn dien (Gwilherm, 1905)

Oberennoù damheñvel pe handelvoù all zo ivez, gwelout Ar c’hi en dienn.
| ◄ Ar c’hi du | Ar c’hi enn dien | Son ar giminerez  ► |
* 1
* Disul o tont deu ’n oferen,
* Disul o tont deu ’n oferen,
* Lam ar c’hi du,
* Lan-di-ge-don,
* ’n poud an dien,
* lan-li-ron.
* 2
* ’Tilam an oac’h ’kreiz al leur-zi
* Hag a c’houl plec’h, landigedon,
* E oa he gi, lanliron.
* 3
* An oac’h a lare d’ar vatez :
* Peg enn he benn, landigedon,
* Tenn haon er meaz, lanliron.
* 4
* Peg enn he lost, liped he benn,
* Rag… pec’hed eo, landigedon,
* Koll an dien, lanliron.
* 3
* Tevet ozac’h, na ouelit ket,
* Chas du awalc’h, landigedon,
* A vo kavet, lanliron.
* 6
* Chas du awalc’h a vo kavet.
* Mes ken desket, landigedon,
* Ne vefe ket, lanliron.
# Ar c’hiz newe

Oberennoù damheñvel pe handelvoù all zo ivez, gwelout Ar c’hiz newe (Duhamel).
| ◄ Ann dudgentil fresq | Ar c’hiz newe | Covezion ar serjant ► |
Pa oan dizul ar beure o vont d’ann offerenn,
Ha me’ clewet eun envnic o canan ’n eur wezenn.
 Alarette lon la !
Na ma lâre ann envnic, ken coantic dre he iez :
— Wit ar bloa n’ vô ket êzet anveout he vestrès ;
’Wit ar bloa ’n vô ket êzet anveout ar merc’hed,
Rac, kercoulz paour vel pinvic, hol ez int dic’hizet.
Eur robennic ru velenn a vô rèd da gavet,
Eun davanjeric bihan hac hen turturaillet.
Eul lêro zeï violet a vô war he diouc’har,
Eur boto lêr marokin, hac hi carget a c’hloar.
Eur c’harcan aour pe berlès a vô en dro d’he gouc, Ha dindan ann-dimezel eun hinviz lienn stoup ;
Ha dindan ann dimezel, eun hinviz lienn stoup,
A vô griet gant fissel, ha c’hoaz vô toul partout.
Ar zôn-man ’zo compozet gant eun denic iaouanc,
N’hen eus netra da vewan nemet he dammic poan.
Françoise Mao, Planiel.
# Ar c’hiz

| ◄ Aour da zastum a vec’h rastel | Ar c’hiz | Koniri ► |
* Eur goumer n’en deo hi farez
* Eo ar C’hiz. D’an holl é mestrez.
* Pe hi vo koant, pe divalo,
* Ar bed a lak da vont en dro.
* Ker en deuz beza iskiz, skei
* Evel eun dall a biou, a glei,
* Mar gra van da c’houeza he fri
* Flip, zodik kez ra evelthi.
* E pep seurt renk tut va c’houmer ;
* Pesketa ra er seminer ;
* Ouzpenn eur Vari-Madalenn
* Grog sioul e bek he gwialenn.
* Prezeger goude hen beza
* Daounet, n’euz mall d’hen briata ;
* Itrounezet, dimezellet
* War hi lerc’h dreist holl ve gwelet.
* Setu aman, evit diskouez,
* Giziou deuz renet en hon touez.
* Ervez doare ar Vretounet,
* D’ec’h ar primot, itrounezet.
* Gwechall, bleo Margot kribet flour
* Dalveze brao da vellezour.
* Nemed pakadou stoup brema
* Na welomp war penn ar goanta.
* Eun tok a dri skoet, en he bez,
* Pente gwechall eur farodez.
* Gant tri c’hant lur plun, eun tamm sei,
* En em goef hirie, — Ia, gav d’ehi !
* War hi dammik tok, Margodik
* A stag eur c’huil, eur penglaouik,
* Eur c’haouenn… Oh ! bezit didrous…
* Warc’hoaz e welfot eur marmous !
* Eun amzer, ar c’hrinolinou
* Roe bec’h d’an taboulinou ;
* Gant ho c’helc’hiou, gant ho c’hroc’henn
* Vije pentet ar verc’hodenn.
* Gret he reuz gand ar c’hrinolin,
* Ar C’hiz dro ar c’har en tu gin :
* Margot blij d’ehi beza gwasket,
* He lostenn outhi zo peget.
* Hirie, va zud, piou oar petra
* Zoug Margot war hi… feadra ?
* Darn a lavar eur zac’h biniou,
* Darn all eur bern c’huizigellou.
* Pa n’ouzomp netra zur war ze,
* Gwelloc’h ve tewel marteze
* Ha reï ar foet d’an aotrounez
* Vit distaga ar wirionez.